† In nomine summe et individue Trinitatis Patris et Filii et Spiritus sancti. Quoniam que a mortalibus aguntur, temporum diuturnitate absolvi solent, non superfluum necessarium credimus digna memorie litterarum apicibus commendare, ad omnipotentis Dei laudem, qui veritatem diligit, et iniquitatem et mendacium odit. Ego igitur Guillencus, Dei misericordia Lingonensis provisor indignus, notificare studui omnibus tam presentibus quam futuris dona temporibus nostris per manum domini Bernardi, Clarevallensis abbatis, et Girardi, et domini Godefridi prioris. domui Dei de Castellione collata, et per manum nostram confirmata. Guido enim de Bailo predicte Domui concessit filium videlicet Erardi, tertias Vallis noctis, matre sua sororibusque concedentibus, testante Odone Pultariensi abbate, Hugone Magnierio et Hugone Bricardo, et Ricardo Roberto et multis aliis. Teccelinus etiam, miles de Pulteriis prefate domui cum sorore sua, uxore scilicet Guiberti de Ario, concesserunt decimationem Vallis noctis. Hujus vero rei testes sunt: Jeremias miles et Simon de Fontetecti, et Paganus de Brione, ex parte Tecelini; ex parte vero sororis sue, testes sunt: Constantius, sacerdos; Reynerius, miles, frater ejus, et Aimo de Arco, et Petrus negociator, et multi alii. Acta sunt hec anno ab incarnatione Domini M.C.XXX.VI°, epacta XII, regnante Ludovico et filio ejus Philippo; Guillenco pontificante; Ercellino, Fulcone, Roberto, Pontione, Garnerio, archidiaconibus; Clemente, capellano.